A válogatottban 1995-ben mutatkozott be az ősi rivális brazilok ellen. Első nagy tornáján, az 1999-es Copa América alatt megszerezte az első gólját is, amiből összesen végül kilencet szerzett. Részt vett a 2002-es vb-n is, ahol folyamatos játéklehetőséget kapott a kudarccal záruló tornán. A 2004-es olimpián González volt a lehetséges három túlkoros játékos egyike a keretben. A csapat végül aranyéremmel távozhatott Athénból.